open-index/open-wikipedia-markdown huggingface dataset:
ஆலிஸ் (ஆலிஸின் அதிசயயுலக சாகசங்கள்)

**ஆலிஸ்** (*Alice*), **லீவிஸ் கரோலின்** எழுதிய குழந்தைகளின் புதினமான ஆலிஸின் அதிசயயுலக சாகசங்கள் (Alice's Adventures in Wonderland) (1865) என்பதில் வரும் முக்கியக் கற்பனை கதாபாத்திரம். ஆலிஸின் அதிசயயுலக சாகசங்களின் தொடர்ச்சியாக வந்த கதை "கண்ணாடியின் வழியாக" (Through the Looking-Glass (1871) என்பதாகும். ஆலிஸ், விக்டோரியாவின் காலத்து நடுப்பகுதியில் வரும் ஒரு கற்பனை குழந்தை கதாபாத்திரம். ஆலிஸ் தற்செயலாக ஒரு முயல் வளைக்குள்  விழுந்து நிலத்தடியில் இருக்கும் அதிசயயுலகிற்குச் செல்கிறார்; அதன் தொடர்ச்சியாக, அவர் ஒரு மாற்று (அதிசய) உலகிற்கு ஒரு கண்ணாடியின் வழியாக செல்கிறார்.

கரோல் மற்றும் அவரது நண்பர் ராபின்சன் டக்வொர்த்துடன் ஐசிஸ் (தேம்ஸ் நதியில்) படகில் செல்லும் போது, லிட்டெல் சகோதரிகளை மகிழ்விக்க கரோலால் கூறப்பட்ட கதைகளில் இந்த ஆலிஸ் பாத்திரம் உருவானது. தொடர்ச்சியான படகுப் பயணங்களில் மேலும் உருவானது. ஆலிஸ் கதாபாத்திரம் தனது பெயரை 'ஆலிஸ் லிட்டெலின்' முதல் பெயரிலிருந்து கொண்டிருந்தாலும், இக்கதாபாத்திரம் லிட்டெலை எந்தளவு ஒத்துள்ளது என்பதில் சில அறிஞர்கள் மறுக்கின்றனர். கரோல், ஆலிஸ் கதாபாத்திரத்தை "அன்பும் மென்மையும்", "அனைவரையும் உபசரிக்கும் தன்மை", "நம்பகத்தன்மை", "பெரும் ஆர்வம்" ஆகிய பண்புகள் இருப்பவராக உருவாக்கியிருப்பார்.  

ஆலிஸ், புத்திசாலியாக, நல்ல நடத்தை கொண்டவராக மற்றும் சந்தேகப்படுபவராக என  பல்வேறு கோணங்களில் பார்க்கப்படுகிறார். ஆயினும் சில விமர்சகர்கள் அவரது தனித்தன்மையில் அதிக எதிர்மறை அம்சங்களைக் கண்டறிந்துள்ளனர். ஆலிசின் தோற்றம் ஆலிசின் அதிசயயுலக சாகசங்களின் முதல் வரைவான ஆலிசின் நிலத்தடி சாகசங்களில் இருந்து மாறியிருந்தது. அரசியல் கேலிச்சித்திர ஓவியர் ஜான் டென்னியேல் என்பவர் ஆலிசின் இந்த இரண்டு புத்தகங்களுக்கும் விளக்கச் சித்தரங்களை வரைந்துக் கொடுத்தார்.   

ஆலிஸ் கதாப்பாத்திரம் ஒரு கலாச்சார சின்னமாக அடையாளம் காணப்பட்டுள்ளது. ஆலிஸ் பத்தொன்பதாம் நூற்றாண்டின் வழக்கமான கதாபாத்திரத்திலிருந்து வேறுபட்ட ஒரு புதிய புறப்பாடு என விவரிக்கப்படுகிறது, மேலும் இரு ஆலிசின் புத்தகங்களின் வெற்றி பல தொடர்கள், நகைச்சுவை படைப்புகள் மற்றும் பிரதிபலிப்புகள் தோன்ற ஒரு உத்வேகத்தை வழங்கியது. ஆலிஸ் பல்வேறு விமர்சன அணுகுமுறைகளால் புரிந்து கொள்ளப்பட்டார், வால்ட் டிஸ்னியின் செல்வாக்கு நிறைந்த திரைப்படம் (1951) உள்ளிட்ட பல தழுவல்களில் ஆலிஸ் பாத்திரம் மீண்டும் தோன்றியது. இந்தப் பாத்திரம் தொடர்ச்சியாக மாற்றங்களுக்கு உட்படுத்திக்கொள்ளும்  திறனைக் கொண்டுள்ளதாக குறிப்பிடப்படுகிறது.

## கதாப்பாத்திரம்
ஆலிஸ் விக்டோரியா காலத்தில் நடுவே வாழும் ஒரு கற்பனைக் குழந்தை. ஆலிஸின் அதிசயயுலகச் சாகசங்களில் (1865), மே 4 நடைபெறுவதாக சித்தரிக்கப்படுகிறது. இதில் ஆலிஸ் ஏழு வயது நிரம்பியவராக காட்டப்படுகிறது. ஆலிஸின் அடுத்த தொடர்கதையில் 4 நவம்பரில் நடக்கும் நிகழ்வில் தனது அகவை ஏழு மற்றும் அரை வருடம் என்று கூறுகிறார். லீவிஸ் கரோல் தனது இரண்டு புத்தகங்களிலும் ஆலிஸ் கதாபாத்திரத்தின் தோற்றத்தைப் பற்றி பேசவில்லை. ஆலிஸின் கற்பனை வாழ்க்கைப் பற்றிய விவரங்கள் இரண்டு புத்தகங்களின் உரையில் இருந்து கண்டுபிடிக்கப்பட்டது. ஆலிஸ் வீட்டில் அவருடன் ஒரு மூத்த சகோதரி, தீனா என்ற ஒரு வளர்ப்புப் பூனை, ஒரு முதிய செவிலியர் மற்றும் ஒரு ஆசிரியர் வசிக்கிறார்கள். ஆசிரியர் காலை ஒன்பது மணிக்கு ஆலிஸிற்கு பாடம் கற்றுக் கொடுக்க ஆரம்பிப்பார். கூடுதலாக சில நாட்களுக்கு முன் ஆலிஸ் பகல் நேரப் பள்ளிக்கும் சென்றார். ஆலிஸ் பின்வரும் வகைகளில் மேல்தட்டு மக்கள், நடுத்தர மக்கள்  என  வகைப்படுத்தப்படுகிறார்.

## மேற்கோள்கள்

பகுப்பு:புனைவு கதைமாந்தர்கள்
கேம்பிரிட்ஜ் அனலிட்டிகா

**கேம்பிரிட்ஜ் அனலிட்டிகா** (*Cambridge Analytica*) என்பது ஒரு பிரித்தானிய அரசியல் ஆலோசனை நிறுவனம் ஆகும், இது தரவுச் செயலாக்கம், தரவு தரகம் மற்றும் தரவு பகுப்பாய்வு ஆகியவற்றை ஒருங்கிணைக்கிறது. இது 2013 இல் எஸ்சிஎல் குழுமத்தின் ஒரு கிளையாக தொடங்கப்பட்டது. இந்த நிறுவனம்  ராபர்ட் மெர்சரின் குடும்பத்தினருக்கு சொந்தமானது. இதன் அலுவலகங்களை லண்டன், நியூயார்க், வாசிங்டன், டி. சி. ஆகியவற்றில் பராமரித்து வருகிறது.

இந்நிறுவனம் உலகம் முழுவதும் உள்ள முக்கிய அரசியல் கட்சிகளுக்கும், அரசியல் பிரமுகர்களுக்கும் வெற்றி - தோல்விகளை முடிவு செய்ய உதவும் பணியைச் செய்து வருகிறது. பெருந்தரவுகள், தரவுச் செயலாக்கம் போன்ற தொழில்நுட்பத்தில் நிபுணத்துவம் பெற்ற இந்நிறுவனத்தால் உலகின் எந்த தகவலையும் எடுக்க முடியும் என்பது குறிப்பிடப்படுகிறது. அதற்காக உலகில் உள்ள 5 கோடிக்கும் அதிகமானோரின் முகநூல் தகவல்களை இந்நிறுவனம் திருடியுள்ளதாக குற்றச்சாட்டு எழுந்துள்ளது. தேர்தல்களில் போலியான செய்திகளை பரப்புதல், எதிராக போட்டியிடும் வேட்பாளர்களுக்கு பாலியல் தொழிலாளிகளை அனுப்பி ‘ஸ்டிங் ஆபரேஷன்’ மூலம் அவர்களை சிக்க வைத்தல், கையூட்டு கொடுத்தல், சிக்க வைக்கும் வீடியோக்களை பதிவு செய்து அதை பரப்புதல் என பல நேர்மையற்ற வழிகளை இந்நிறுவனம் பின்பற்றியுள்ளது தெரியவந்துள்ளது.

அமெரிக்க அதிபர் தேர்தலில் டொனால்டு ட்ரம்ப் வெற்றிபெற இந்நிறுவனம் உதவியுள்ளது, ஐரோப்பிய கூட்டமைப்பில் இருந்து இங்கிலாந்து வெளியேற நடந்த வாக்கெடுப்பிலும் இந்நிறுவனத்தின் தலையீடு, இந்தியாவிலும் கடந்த தேர்தல்களில் பாஜக, காங்கிரஸ் உள்ளிட்ட கட்சிகளுக்கு உதவி செய்துள்ளது போன்றவை வெளிச்சத்துக்கு வந்துள்ளன.

## மேற்கோள்கள்

## வெளி இணைப்புகள்
*
*The Cambridge Analytica Files, ongoing investigative reporting from *[[தி அப்சர்வர்]]*/*[[தி கார்டியன்]]*, beginning 17 March 2018, part of News: Cambridge Analytica beginning a year earlier
* What was the role of Cambridge Analytica in the EU referendum? – BBC Newsnight, YouTube.

பகுப்பு:தரவு
பகுப்பு:அரசியலும் தொழில்நுட்பமும்
பகுப்பு:பிரித்தானிய வணிக நிறுவனங்கள்
ஜோல்னா பை

**ஜோல்னா பை** அல்லது **தோள் பை** (Tote bag) என்பது துணியால் தைக்கப்பட்ட ஒரு வகை பை ஆகும்.

ஜோல்னா பையானது 1970 களில், பிரபலமாக இருந்த பை ஆகும். அப்போது பத்திரிக்கையாளர்கள், எழுத்தாளர்கள், சமூக செயற்பாட்டாளர்கள், பள்ளிச் சிறுவர்கள் என பலரும் பயன்படுத்தி வந்தனர்.

## பெயராய்வு
ஜோல்னா பை என்பது தோள்நால்ப் பை என்பதின் திரிபு ஆகும். இது தோள்+நால்+பை என்ற சொல்களின் சேர்க்கையாகும். தோள் என்பது தோள்பட்டையையும், நாலுதல் என்பது தொங்குதல் என்பதையையும் பொருளாக கொண்டது.

## வடிவமைப்பு
இது மிக எளிமையானதாகவும், குறைந்த விலை கொண்டதுமாகவும், நீண்ட காலம் உழைக்கக்கூடியதும் ஆகும். ஒரு எளிய பையின் இரு முனைகளை இணைக்கும் வகையில் நீண்ட பட்டை அமைக்கப்பட்டிருக்கும்வகையில் இது இருக்கும்.

## தற்காலத்தில்
முன்பு மங்கிய நிறங்களில்தான் ஜோல்னா பைகள் பெரும்பாலும் இருந்தன. தற்காலத்தில் வண்ண வண்ண நிறங்களில், வாசகங்கள் பொறிப்பது, எம்பிராய்டரி உள்ளிட்ட வேலைப்பாடு செய்யப்பட்டு, நேர்த்தியாக கிடைக்கின்றன.

மேலும் இது அறிவு ஜீவிகளின் அடையாளமாகவும் கருதப்படுகிறது. இந்தப் பையை பயன்படுத்தும் பிரபல நபர் மேற்கு வங்க முதலமைச்சர் மம்தா பானர்ஜி ஆவார்.

## மேற்கோள்கள்

பகுப்பு:பைகள்
லிண்டெர்ஹோஃப் அரண்மனை

thumb|லிண்டெர்ஹோஃப் அரண்மனை
thumb|அரண்மனை அமைந்துள்ள இடம்
thumb|முகப்பு
thumb|வீனஸ் கிரோட்டோ
**லிண்டெர்ஹோஃப் அரண்மனை**(**Linderhof Palace** () என்பது ஜெர்மனியின், தென்மேற்கு பவேரியாவில் எல்டால் அபேவுக்கு அருகில் உள்ள ஒரு அரண்மனை. இது பவேரியா மன்னர் இரண்டாம் லூத்விக்  கட்டிய மூன்று அரண்மனைகளில் சிறியது ஆகும்.  மேலும் அவர் வாழ்நாளிலேயே முழுமையாக கட்டிமுடிக்கப்பட்ட ஒரே அரண்மனையும் ஆகும்.

இந்த அரண்மனையில் கண்ணாடிகள் நிரம்பிய ஒரு கூடம், இசைக்கூடம், சந்திப்புக் கூடம், உணவுக்கூடம், அலங்கார விளக்குகள், அதிசயக்கும் ஓவியங்கள், அழகிய நீரூற்றுகள், அழகு தோட்டங்கள் என்று கலைநயத்துடன் அமைக்கப்பட்டுள்ளது. மேலும் இந்த அரண்மனைக்குள் வீனஸ் கிராட்டோ என்ற சிறு குளம் அமைக்கப்பட்டுள்ளது. இந்தக் குளத்தில் அன்னப் பறவை வடிவிலான தங்கப் படகில் மன்னர் லுட்விக் பயணம் செய்து மகிழ்ந்தார்.
## மேற்கோள்கள்

பகுப்பு:செருமனி
தெமித்திரஸ்

**தெமித்திரஸ்** (Demetrius I of Bactria) (ஆட்சிக் காலம் கிமு 200 – 180) பேரரசர் அலெக்சாண்டரின் இந்தியப் படையெடுப்புக்குப் பின்னர்,  காந்தாரத்தை மையமாகக் கொண்டு நடு ஆசியாவின் கிரேக்க பாக்திரியா பேரரசு மற்றும் இந்தோ கிரேக்க நாடுகளின் நிலப்பரப்புகளை கிமு 200  முதல் 180 முடிய ஆட்சி செய்தவர்.

கிரேக்கப் படைத்தலைவர் முதலாம் ஐதிதெமசின் மகனான தெமித்திரஸ் கிமு 200ல் தற்கால ஆப்கானித்தான் மற்றும் பாகிஸ்தான் பகுதிகளை வென்று, இந்தோ கிரேக்க நாட்டை நிறுவி, தட்சசீலம் மற்றும் சகலா நகரங்களை நிர்மாணித்தவர்.

## இந்தியா மீதான படையெடுப்புகள்

கிரேக்க மன்னர் தெமித்திரஸ், மௌரியப் பேரரசின் வீழ்ச்சிக்குப் பின்னர், கிமு 180ல் இந்தியாவின் வடமேற்கு பகுதிகளை கைப்பற்றினார்.

தெமித்திரசின் கிரேக்கப் படையெடுப்புகள் இந்தியாவில் சகேதம் (அயோத்தி), பாஞ்சாலம், மதுரா மற்றும் மகத நாட்டின் தலைநகரான தற்கால பாட்னா வரை நீடித்தது.

கிரேக்க பாக்திரியா பேரரசு மற்றும் இந்தோ கிரேக்க நாடுகளில் பௌத்தம் பரவியதால், கிரேக்கர்கள் பௌத்த சமயத்தை தழுவி, கிரேக்க-காந்தாரக் கலையில் கௌதம புத்தர் மற்றும் பிறரின் சிற்பங்களை வடித்தனர். பிக்குகள் தங்குவதற்கான விகாரைகளும், புத்தரை தியானப்பதற்கு சைத்தியங்களும் நிறுவப்பட்டது.

தெமித்திரஸ் ஐந்து வகை நாணயங்களை கிரேக்கம் மற்றும் கரோஷ்டி எழுத்துமுறைகளில் வெளியிட்டார்.

## அடிக்குறிப்புகள்

## மேற்கோள்கள்
* 
* 
* 

## வெளி இணைப்புகள்
*Coins of Demetrius
*More coins of Demetrius
*Catalogue of coins of Demetrius

பகுப்பு:பண்டைய கிரேக்க நபர்கள்
பகுப்பு:கிரேக்கப் பேரரசர்கள்
சாகேதம்

**சாகேதம்** (**Saketa**) என்பதற்கு சமசுகிருதம் மற்றும் இந்தி மொழிகளில் தேவர்கள் வாழும் சொர்க்கம் எனப்பொருள்படும்.  இந்து தொன்மவியலில் சாகேதம் என்பதனை, முக்தி பெற்ற சீவராசிகள் தங்கும் வைகுந்தம் என்றும் அழைப்பர்.

சாகேதம் என்பது இந்துக்களின் புண்ணிய தலமான பண்டைய  அயோத்தியின் மற்றுமொரு பெயராகும்.

இராமாயண காவியத்தில் அயோத்தி எனும்  **சாகேதம்**, கோசல நாட்டின் தலைநகரமாகவும், ராம ஜென்ம பூமியாக விளங்கியதால், இந்நகரம் இந்துக்களின் புனித தலமாக போற்றப்படுகிறது.

மேலும் இந்நகரத்தின் மான் பூங்காவில் கௌதம புத்தர் தங்கி, தம் சீடர்களுக்கு நல்லறம் போதித்தார்.

## மேற்கோள்கள்

பகுப்பு:சமயக் கருத்துருக்கள்
பகுப்பு:தொன்மவியல் இடங்கள்
பகுப்பு:இராமாயண நிகழிடங்கள்
பகுப்பு:அயோத்தி மாவட்டம்
பகுப்பு:அயோத்தி
பகுப்பு:பண்டைய இந்திய நகரங்கள்
மசாகன் கப்பல் கட்டும் நிறுவனம்

**மசாகன் கப்பல் கட்டும் நிறுவனம்** (**Mazagon Dock Shipbuilders Limited** (**MDL**) இந்தியாவின் மும்பை பெருநகரத்தில் செயல்படும் இந்நிறுவனம், அனைத்து வகையான கப்பல்களை கட்டுதல் மற்றும் பழுது நீக்கும் பணிகளை செய்யும் இந்திய அரசின் பொதுத்துறை நிறுவனம் ஆகும்.

1934ல் நிறுவப்பட்ட இந்நிறுவனம் போர்க் கப்பல்கள், எண்ணெய்க் கப்பல்கள், நீர்மூழ்கிக் கப்பல்கள், வணிகக் கப்பல்கள், ரோந்துப் படகுகள், பயணிகள் கப்பல்களை கட்டும் பணிகளையும், பழுது நீக்கும் பணிகளையும் செய்கிறது. 

இந்தியாவின் லட்சிய திட்டங்களில் ஒன்றான உள்நாட்டில் நீர்மூழ்கி கப்பல்களை தயாரிக்கும் திட்டம்-75 ன் கீழ் ஆறு கல்வாரி வகை நீர்மூழ்கி கப்பல்கள் இந்த நிறுவனத்தால் கட்டப்பட்டுள்ளது

## மேற்கோள்கள்

## வெளி இணைப்புகள்

* www.mazdock.com மசாகன் கப்பல் கட்டும் நிறுவனத்தின் இணையத்தளம்

பகுப்பு:இந்திய அரசுத்துறை நிறுவனங்கள்
*
சின்னத் தம்பி (தொலைக்காட்சித் தொடர்)

**சின்னத் தம்பி** விஜய் டிவியில் அக்டோபர் 2ம் தேதி 2017ஆம் ஆண்டு முதல் திங்கள் முதல் வெள்ளி வரை இரவு 9.30 மணிக்கு ஒளிபரப்பாகி ஜூன் 22, 2019ஆம் ஆண்டு அன்று 442 அத்தியாங்களுடன் நிறைவு பெற்ற ஒரு காதல் காவிய தொடர் ஆகும். இந்த தொடரில் பிரஜின், பாவனி, லோகேஷ், அணிலா ஸ்ரீகுமார், சாதனா மற்றும் பிரியா ஆகியோர் நடித்துள்ளனர். இந்தத் தொடரை அருள் ராசன் இயக்கியுள்ளார். இளையவன் இசை அமைத்துள்ளார். இந்த தொடர் வங்காளி மொழி தொடரான *க்ஹோகபாபு* எனும் தொடரின் தமிழ் பாதிப்பாகும்.

## கதைசுருக்கம்
கிராமத்து வெகுளி பையனான சின்னத்தம்பி வீரமும், பாசமும் நிறைந்த, அம்மா பிள்ளை. மற்றொருபக்கம், பணக்கார திமிர் பிடித்த நகரத்து பெண் நந்தினி. இந்த இரு துருவங்கள் கல்யாண வாழ்க்கையில் இணைந்தால் என்ன ஆகும் என்பது தான் கதை.

## நடிகர்கள்
### முதன்மை கதாபாத்திரம்
* பிரஜின் - சின்னத் தம்பி
* பவானி ரேட்டி- நந்தினி
* அணிலா ஸ்ரீகுமார் - அன்னலட்சுமி

## துணை கதாபாத்திரம்
* லோகேஷ் பாச்கரன் - கௌதம் (கேட்டவன்)
* கிறிஷ் - ரத்தினசாமி
* ரேகா சுரேஷ் - சாந்தி (கேட்டவள்)
* கம்மபான்டி - சமுத்திரம்
* ரேமா அஷோக் - மலர்
* சாதனா - பிரபாவதி
* ஸ்ரீதர் - ராஜசேகர்
* சுவேதா - சுவேதா
* வி.ஜே.பப்பு - அரவிந்த்/பப்பு
* பிரியா - காஞ்சனா (கேட்டவள்)
* கிருத்திகா - வர்ஷா (கேட்டவள்)
* உதை - லிங்கம்(ஆட்டோக்கு கடன் தருபவர்)-(கேட்டவன்)
* வடிவுக்கரசி - கடம்பவனத்து அம்மா
* பிரிட்டோ - செவால் (சின்னதம்பியின் தோழன்)

## நடிகர்கள் தேர்வு
இந்த தொடரின் சின்னத்தம்பியாக காதலிக்க நேரமில்லை தொடரின் புகழ் பிரஜின் நடிக்கிறார். மேலும், நந்தினியாக ரெட்டை வால் குருவி புகழ் பாவனி ரெட்டி அவர்கள் நடிக்கிறார். இந்த தொடரின் இயக்குநர் அருள்ராசன்.

## வேறு மொழிகளில் மறுதயாரிப்பு

## இவற்றை பார்க்க
* விஜய் தொலைக்காட்சி நிகழ்ச்சிகளின் பட்டியல்

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
மாநிலங்களுக்கிடையேயான நதி நீர் தாவா சட்டம்

**மாநிலங்களுக்கிடையேயான நதி நீர் தாவா சட்டம்** (The Interstate River Water Disputes Act, 1956 - IRWD Act), இந்திய அரசியலமைப்புச் சட்டத்தின் 262ஆவது ஷரத்தின் கீழ் இந்திய பாராளுமன்றத்தால் கொண்டு வரப்பட்ட சட்டம் ஆகும். மொழிவாரி மாநிலங்கள் அமைத்த அன்றே நதி நீர் தகராறுகளைத் தீர்க்கும் பொருட்டு கொண்டுவரப்பட்டது.

## மேற்கோள்கள்

## வெளி இணைப்புகள்
* http://www.dinamani.com/tamilnadu/2017/nov/30/நதிநீர்-தாவா-திருத்தச்-சட்டத்தை-நிறைவேற்றக்-கூடாது-மத்திய-அரசுக்கு-முதல்வர்-கடிதம்-2817524.html
பகுப்பு:ஆற்று நீர் பிணக்குகள்
பகுப்பு:இந்திய ஆறுகள்
பகுப்பு:இந்திய அரசியலமைப்புச் சட்டம்
எனது மகளுக்கு கடிதம்

**எனது மகளுக்கு கடிதம்** (*Letter to My Daughter*) (2009) என்பது ஆப்பிரிக்க-அமெரிக்க எழுத்தாளர் மற்றும் கவிஞரான **[[மாயா ஏஞ்சலோ]]** எழுதிய கட்டுரைகளின் தொகுப்பாக வெளிவந்த மூன்றாவது புத்தகம். இந்த புத்தகம் வெளிவந்த நேரத்தில், ஏஞ்சலோ இரண்டு கட்டுரை நூல்கள், பல கவிதை தொகுப்புகள் மற்றும் ஆறு சுயசரிதை புத்தகங்களை எழுதி முடித்திருந்தார். இவர் கருப்பர்கள் மற்றும் பெண்களுக்கான சிறப்பு செய்தி தொடர்பாளராக அங்கீகரிக்கப்பட்டு மிகவும் மதிக்கப்பட்டார். மேலும் "அக்காலகட்டத்தின் சிறந்த சுயசரிதை குரலாக"வும் மாறியிருந்தார். ஏஞ்சலோவுக்கு மகள்கள் என்று யாரும் இல்லையென்றாலும், அவரது நண்பர் ஓப்ரா வின்ஃப்ரேக்கு அவர் எழுதியவை உட்பட்ட 20 ஆண்டு காலக் குறிப்புகளையும் கட்டுரைக்  கருத்துக்களையும் ஆராய்ந்த கொண்டிருந்தபோது "எனது மகளுக்கு கடிதம்" எழுதத் தூண்டப்பட்டார்.  ஏஞ்சலோவைத் தங்களது தாயின் முகமாக பார்த்த பல்லாயிரக்கணக்கான பெண்களுக்காகவும், தான் வாழ்நாள் முழுவதும் பெற்ற ஞானத்தைப் பகிர்ந்துகொள்வதற்காகவும் இப்புத்தகத்தை எழுதினார்.

இந்தப் புத்தகத்தில், இல்லாத மகளுக்கு அர்ப்பணிக்கப்படுவதாக எழுதிய தொடக்க உரை மற்றும் சில கவிதைகள் உட்பட 28 சிறு கட்டுரைகள் உள்ளன. புத்தகத்தின் விமர்சனங்கள் பொதுவாக சாதகமானவையாக இருந்தது; பெரும்பாலான விமர்சகர்கள் அந்த புத்தகம் ஏஞ்சலோவின் முழுமையான ஞானத்தையும், ஒரு அன்பான பாட்டி அல்லது அத்தையின் ஆலோசனை தரும் வார்த்தைகளையும் கொண்டிருப்பதாகவும் கூறினார்கள். ஒரு விமர்சகர் இந்த புத்தகத்தின் கட்டுரைகள் "எளிமையாகவும்" மற்றும் "உணர்ச்சிபூர்வமானதாகவும்" இருப்பதாகத் தெரிவித்தார்.

## பின்புலம்
எனது மகளுக்கு கடிதம் மாயா ஏஞ்சலோவின் மூன்றாவது கட்டுரைப் புத்தகம். இவர் பல கவிதை தொகுப்புகளை வெளியிட்டுள்ளார். குறிப்பாக 1971 ஆம் ஆண்டு வந்த *இறப்பதற்கு முன் எனக்கு குடிப்பதற்கு குளிர்ந்த நீரைத் தாருங்கள்*  (Just Give Me a Cool Drink of Water 'fore I Diiie) என்ற கவிதை புலிட்சர் பரிசுக்கு பரிந்துரை செய்யப்பட்டது. 1993 ஆம் ஆண்டில் அமெரிக்க ஜனாதிபதியாக பில் கிளின்டன் பதவி ஏற்பு விழாவில் மாயா *காலைப்பொழுதின் நாடித்துடிப்பில்* ( "On the Pulse of Morning") என்ற தனது கவிதையை வாசித்தார். இதனால் அவர், 1961 இல் ஜான் எஃப். கென்னடி பதவி ஏற்பில் வாசித்த ராபர்ட் பிராஸ்ட்டுக்கு அடுத்தபடியாக, துவக்கவிழாவில் கவிதை வாசித்த முதல் கவிஞர் என்ற பெருமைக்குரியவாரானார். 2009 ஆம் ஆண்டில் இப்புத்தகம் வெளிவந்தபோது, மாயாவின் 7 பாகங்கள் கொண்ட தன்வரலாற்றில் ஆறு பாகங்கள் வெளியிடப்பட்டுவிட்டது. அவரது ஆறாம் பாகம் *ஒரு பாடல் சொர்க்கத்திற்கு ஓடியது* (A Song Flung Up to Heaven) 2002 ஆம் ஆண்டு வெளிவந்தது. மேலும் ஏழாம் பாகம் வரும்வரையில் இதுவே இறுதியான பாகமாக இருந்தது. அவரது ஏழாம் பாகம் *அம்மா & நான் & அம்மா* 2013 ஆம் ஆண்டில் 85 ஆம் அகவையில் வெளிவந்தது.

இப்புத்தகம் வெளியிடப்பட்ட நேரத்தில், கருப்பர்களுக்கும், பெண்களுக்கும் ஒரு செய்தித் தொடர்பாளராக ஏஞ்சலோ அங்கீகாரம் பெற்றார். அறிஞர் ஜோனெ பிராக்ஸ்டன் இவ்வாறு கூறினார், "ஏஞ்சலோ எந்தவொரு சந்தேகமின்றி ... அமெரிக்காவின் மிகச்சிறந்த பெண் சுயசரிதை எழுத்தாளர்". விமர்சகர் ரிச்சார்ட் லாங்கின் கருத்துப்படி, "ஏஞ்சலோ காலத்தின் ஒரு பெரிய சுயசரிதை குரல்". ஏஞ்சலோ அவரது தனிப்பட்ட வாழ்க்கை பற்றி பகிரங்கமாக விவாதித்த முதல் ஆபிரிக்க-அமெரிக்க பெண் எழுத்தாளர்களில் ஒருவராகவும், அவரின் நூல்களில் முக்கிய பாத்திரமாக தன்னையே பயன்படுத்திக் கொண்ட முதல் எழுத்தாளராகவும் ஆனார்.

## மேற்கோள்கள்

பகுப்பு:ஆங்கில நூல்கள்
சந்திரகீர்த்தி

**சந்திரகீர்த்தி** (**Chandrakirti**) (கிபி 600 - 650) மத்தியமிகப் பௌத்தப் பிரிவு அறிஞரும், நாகார்ஜுனரின் (கிபி 150 - 250) இலக்கியங்களுக்கு உரை எழுதியவரும் ஆவார். இவரது மாணவர்களில் புகழ் பெற்றவர் 
ஆரியதேவர் ஆவார்.

சந்திரகீர்த்தியின் வாழ்க்கையைப் பற்றிய செய்திகள் மிகக்குறைவே. திபெத்திய பௌத்த இலக்கியங்களின் படி, தென்னிந்தியாவின் சமந்தா நகரத்தில் பிறந்த சந்திரகீர்த்தி, கமலபுத்தியின் மாணவர் என்றும் அறியப்படுகிறார். பௌத்த பிக்குவாகன சந்திரகீர்த்தி,  நாலாந்தா பல்கலைக் கழகத்தில் பௌத்த தத்துவங்களைப் பயின்றவர்.

## முக்கியப் படைப்புகள்
* பிரசன்னபாடம் (Clear Words) : நாகார்ஜுனரின் மூலமத்தியமிகம் நூலின் விளக்க உரை 
* சதுஷ்டாக டீக்கா (Commentary on the 400): ஆரியாதேவரின் 400 செய்யுட்களின் விளக்க உரை 
* யுக்தி சஸ்டிகா விருத்தி  (Yuktiṣaṣṭikāvṛtti) (பகுத்தறிவு தொடர்பான 60 செய்யுட்களுக்கான விளக்க உரை) 
* சூன்யதாஷ்டக விருத்தி -  (சூன்யம் குறித்தான 70 செய்யுட்களுக்கான விளக்க உரை) 
* திரிசரண சப்தாதி (Triśaraṇasaptati) - (சரணத்திற்கான 70 செய்யுட்கள்)

## இதனையும் காண்க
* சர்யாபத்
* நாகார்ஜுனர்
* ஆரியதேவர்

## அடிக்குறிப்புகள்

## மேற்கோள்கள்
* 
* Dan Arnold, *Buddhists, Brahmins and Belief: Epistemology in South Asian Philosophy of Religion*
* C. W. Huntington, *The Emptiness of Emptiness: An Introduction to Early Indian Madhyamaka*
* Gyatso, Kelsang. *Ocean of Nectar: The True Nature of All Things*, a verse by verse commentary to Chandrakirti's *Guide to the Middle Way*, Tharpa Publications (1995) 

## வெளி இணைப்புகள்
* Geshe Jampa Gyatso - Masters Program Middle Way
* Joe Wilson. Chandrakirti's Sevenfold Reasoning Meditation on the Selflessness of Persons
* Candrakiirti's critique of Vijñaanavaada, Robert F. Olson, Philosophy East and West, Volume 24 No. 4, 1977, pp.&nbsp;405–411
* Candrakiirti's denial of the self, James Duerlinger, Philosophy East and West, Volume 34 No. 3, July 1984, pp.&nbsp;261–272
* Chandrakiirti's refutation of Buddhist idealism, Peter G. Fenner, Philosophy East and West, Volume 33 No. 3, July 1983, pp.&nbsp;251–261
* "Philosophical Nonegocentrism in Wittgenstein and Chandrakirti", Robert A. F. Thurman, Philosophy East and West, Volume 30 No. 3, July 1980, pp.&nbsp;321–337

பகுப்பு:இந்திய மெய்யியலாளர்கள்
பகுப்பு:பௌத்த மெய்யியலாளர்கள்
பகுப்பு:இந்தியப் பௌத்தர்கள்
பகுப்பு:மகாயான பௌத்தர்கள்
பகுப்பு:பௌத்த எழுத்தாளர்கள்
பகுப்பு:இந்திய எழுத்தாளர்கள்
பகுப்பு:650 இறப்புகள்
பகுப்பு:600 பிறப்புகள்
பகுப்பு:பௌத்த அறிஞர்கள்
தொல்லியல் அருங்காட்சியகம், தரங்கை பேராயர் மாணிக்கம் லுத்தரன் கல்லூரி

**தொல்லியல் அருங்காட்சியகம், தரங்கை பேராயர் மாணிக்கம் லுத்தரன் கல்லூரி** என்பது தமிழ்நாட்டின், மயிலாடுதுறை மாவட்டம் பொறையாரில் உள்ள பேராயர் மாணிக்கம் லுத்தரன் கல்லூரியில் உள்ள ஒரு தொல்லியல் அருங்காட்சியகமாகும். 

இந்த அருங்காட்சியகத்தில் காட்சிக்கு வைக்கப்பட்டுள்ள பொருட்கள் எல்லாம், இந்த கல்லூரியின் வரலாற்றுத் துறை மாணவர்களால் சுற்றுவட்டாரத்தில் நடத்தப்பட்ட கள ஆய்வில் கண்டெடுக்கப்பட்டவை ஆகும். ஒருங்கிணைந்த தஞ்சை மண்டலத்தில் உள்ள தில்லையாடி, தலைச்சங்காடு, தி.மணல்மேடு, காரைக்கால் மாவட்டம் மாதூர் உள்ளிட்ட சுற்று வட்டாரத்தில் உள்ள பல்வேறு பகுதிகளில் வரலாற்றுத்துறை மாணவர்களால் கள ஆய்வு மேற்கொள்ளப்பட்டு, அப்பகுதிகளில் 2,500 ஆண்டுகளுக்கு முற்பட்ட பொருட்களான முதுமக்கள் தாழி, ஈமக்கிரியை தாழி, அந்தத் தாழிகளில் இருந்த மண்டை ஓடுகள், எலும்புத் துண்டுகள், மட்பாண்டங்கள், கீறல் குறியீடுகளுடன் கூடிய மட்பாண்டங்கள், இரும்பினாலான சிறிய ஆயுதங்கள் உள்ளிட்ட பொருட்கள் கண்டறியப்பட்டன. மேலும் புதிய கற்கால, இரும்பு கால மட்பாண்டங்களும் கண்டறியப்பட்டன. அவற்றைத் திரட்டி 2002 இல் இந்த அருங்காட்சியம் அமைக்கப்பட்டது.
## மேற்கோள்கள்

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:மயிலாடுதுறை மாவட்டம்
அவளும் நானும் (தொலைக்காட்சித் தொடர்)

**அவளும் நானும்** என்பது விஜய் தொலைக்காட்சியில் 26 பெப்ரவரி 2018 முதல் 22 ஜூன் 2019 ஆம் ஆண்டு வரை திங்கள் முதல் சனிக்கிழமை மதியம் 1:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்தத் தொடர் அசாமிய மொழி தொடரான 'அர்தங்கினி' என்ற தொடரின் மறு ஆக்கம் ஆகும்.

இந்தத் தொடரை இயக்குநர் தனுஷ் இயக்க, நடிகை மௌனிகா இந்தத் தொடரில் இரட்டைச் சகோதரிகளாக நிலா மற்றும் தியாவாக நடித்துள்ளார், இதுவே இவரின் முதல் தொலைக்காட்சித் தொடரும் ஆகும். இந்த தொடரில் நாயகனாக அம்ருத் மற்றும் ஸ்ரீ மஹாதேவ் நடித்துள்ளனர், இவர்களுடன் தரிஷ், கண்ணன், ஸ்ரீ லதா, ஷியாம் கோபால் ஆகியோரும் நடித்து உள்ளார்கள். இந்தத் தொடர்  22 சூன் 2019 அன்று 280 அத்தியாயங்களுடன் நிறைவு பெற்றது.

## கதைச்சுருக்கம்
இரட்டைச் சகோதரிகளான நிலா மற்றும் தியா பணக்கார வீட்டுப் பையனான பிரவீனுடன் நிலாவுக்கு திருமணம் நிச்சயிக்கப்படுகிறது. ஆனால், நிலாவோ விஜய் என்ற பையனைக் காதலிக்கிறார். ஆனால், பெற்றோரிடம் சம்மதம் கிடைக்கவில்லை.

எனவே, திருமணத்துக்கு முன்பு கடிதம் எழுதி வைத்துவிட்டு காணாமல் போகிறார் நிலா. குடும்பப் பெயரைக் காப்பாற்றுவதற்காக, தியாவை நிலா என்று சொல்லி பிரவீனுக்குத் திருமணம் செய்து வைக்கின்றனர். பெற்றோரை விட்டுப் பிரிந்து காதலனுடன் சென்ற நிலாவின் கணவன் ஒரு விபத்தில் இறக்கின்றான். இதன் பிறகு  நிலா பெயரில் செல்லும் தியாவின் வாழ்க்கை என்னவாகப் போகிறது?  என்பதுதான் கதை.

## நடிகர்கள்
### முதன்மை கதாபாத்திரம்
* மௌனிகா தேவி - தியா பிரவீன் / நிலா விஜய்
* அம்ருத் - பிரவீன்
* ஸ்ரீ மஹாதேவ் - விஜய் (பகுதி: 1-34)
* தரிஷ் - அரவிந்த் 
* தினேஷ் சிவா - ஷாம்

### தியா / நிலா குடும்பத்தினர்
* கண்ணன் - சத்யமூர்த்தி
* ஸ்ரீ லதா - காயத்ரி சத்யமூர்த்தி

### பிரவீன் குடும்பத்தினர்
* ஷியாம் கோபால் - ராஜேந்திரன்
* கிரு பாஜி - பார்வதி ராஜேந்திரன்
* ரேஷ்மா ரெசு - சுவேதா (பிரவினின் அக்கா)
* தர்ஷ குப்தா - மானசா
* சந்தோஷ் - தினேஷ்
  
### துணை கதாபாத்திரம்
* கவிதா சோலைராஜன் -கவிதா பிரபாகர்
* நீலகண்டன் - பிரபாகர்
* சத்யப்ரியா - பானுமதி
* சஞ்சய் சரவணன் - வசந்த்
* குரு ஹாவ்க்மன் - ரவி சங்கர்
* பானு பாரதிவாஜ் - மாதவி ரவி சங்கர்
* பாலசுப்பிரமணி

## நேரம் மாற்றம்
இந்தத் தொடர் முதல் முதலில் விஜய் மேட்னி தொடர்கள் என்ற பெயரின் கீழ் 26 பெப்ரவரி 2018 முதல்  திங்கள் முதல் சனிக்கிழமை வரை பகல் 1:30 மணிக்கு ஒளிபரப்பானது. புதிய இதிகாசத் தொடரான ராதா கிருஷ்ணா என்ற தொடருக்காக, டிசம்பர் 3 ஆம் திகதி முதல் மதியம் 12:30 மணிக்கு நேரம் மாற்றப்பட்டது. பின்னர்  ஜனவரி 7, 2019 முதல் பழைய நேரமான 1:30 மணிக்கு ஒளிபரப்பானது.

## சர்வதேச ஒளிபரப்பு
* இந்தத் தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்தத் தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:அசாமிய மொழித் தொலைக்காட்சி தொடரை அடிப்படையாகக் கொண்ட தமிழ் மொழித் தொலைக்காட்சி தொடர்கள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
குப்பிச்சி

**குப்பிச்சி** என்பவன் சிறந்த வீரன். இவனது வல்லமையை விளக்கும் பாடல் ஒன்று கொங்கு மண்டல சதகம் என்னும் நூலில் உள்ளது. 
## பாடல்
தேசுற்று இலகு விசய நகரத் திறலரசன்
வாசற் பணிக்கனை மண்கொளக் குத்தியம் மன்னனைக் கண்டு
ஏசற்படும் அசமாவினையாட்டி எவரும் மெச்ச
மாசற்ற நாடுகொள் குப்பிச்சியும் கொங்கு மண்டலமே. 
இந்தப் பாடல் இவனது சிறப்பினைக் கூறுகிறது.

## விசயநகர மன்னரைக் கண்டது
மாட்டையாக் குப்பிச்சி என்பவன் மேல்கரைப் பூந்துறையில் வாழ்ந்துவந்தான். 
இவன் கொங்கு வேளாளர் காடை குலத்தைச் சேர்ந்தவன். 
இவன் விசயநகர மன்னனைக் காணச் சென்றான். 
வாயிலில் நுழைய முடியாமல் சங்கிலி ஒன்றைக் கட்டி, அதனைத் தன் ஒரு காலில் கட்டிக்கொண்டு வாயில் காவலன் நின்றான். 
உள்ளே செல்லவேண்டுமானால் அந்தக் காவலன் கால் கவட்டைக்குள் நுழைந்து செல்லவேண்டும். 
குப்பிச்சி அந்தக் காவலனோடு போரிட்டு அவனைக் கொன்றுவிட்டு உள்ளே சென்றான். 
மன்னன் வியந்தான். 
## குதிரையை அடக்கியது
மன்னனிடம் பழக்கி வைக்கப்பட்ட குதிரை ஒன்று இருந்தது. 
அதில் ஏறிச் சவாரி செய்துவிட்டு வருமாறு குப்பிச்சியிடம் கூறினான். 
குப்பிச்சி ஒப்புக்கொண்டான். 
ஏறியதும் அந்தக் குதிரை ஒரு குளத்துக்குள் சென்று நீந்தும்.
அப்போது ஏறியிருப்பவர் சவாரி செய்ய முடியாது. 
இந்தச் செய்தியைக் குப்பிச்சி தெரிந்துகொண்டான். 
கொஞ்சம் சுண்ணாம்புக் கற்களை ஒரு பையில் போட்டு அந்தக் குதிரையின் அடிவயிற்றில் கட்டிவிட்டான். 
பின் ஏறிச் சவாரி செய்தான். 
குதிரை வழக்கம்போல் குளத்தில் இறங்கியது. 
சுண்ணாம்புக் கல் வெந்து வயிற்றைச் சுடவே திரும்பவும் கரைக்கு வந்துவிட்டது. 
குப்பிச்சி குதிரையை பல இடங்களில் அலைக்கடித்து மன்னனிடம் வந்து சேர்ந்தான். 
அதனைக் கண்டு பாராட்டிய அரசன் குப்பிச்சியைப் பாராட்டிப் பூந்துறை நாட்டை ஆளும் பொறுப்பினைக் குப்பிச்சியிடம் ஒப்படைத்தான். 
## பிற சான்று

பூந்துறை அவினாசிக் கவுண்டர் இயற்றிய வண்டுவிடு தூது என்னும் நூலின் பாடல் பகுதி குப்பிச்சியை இவ்வாறு பாராட்டுகிறது. 
விசய நகரத்து மேவி இருக்கும்
அசையா நரபதிதன் அன்பால் - இசைவு பெறக்
கொங்குக்கு மேன்மை குறிப்பு மணியிழைத்த 
தங்கப்பொன் தண்டிகையும் தான்படைத்தோன்

பூந்துறை புட்பவன நாதர் கோயிலில் உள்ள பாகம் பிரியா நாயகி கருப்பக்கச் சுவரில் விசயநகர சதாசிவ ராயர் ராம ராசா கல்வெட்டுகள் உள்ளன. அவற்றில் "திருப்பணிக்குக் குப்பன்  அழைப்பித்தான்" என்னும் குறிப்பு உள்ளது.

பூந்துறையில் கல் மேடை ஒன்று உள்ளது. அதன் பக்கங்களில் குதிரையைப் பிடித்தல், குதிரை வயிற்றில் கல் கட்டல், குதிரையில் சவாரி செய்தல் போன்ற குறிகள் வெட்டப்பட்டுள்ளன. 

வாயில் காவலன் காலில் சங்கிலி கட்டிக்கொண்டு நிற்றல் அக்கால வழக்கம் என்பதை எட்டயபுரம் சமஸ்தானத்து வம்சமணி தீபிகை மூன்றாவது பிரகாரத்தில் குறிப்பிப்பட்டுள்ளது. வாயில் காவலனான சோமன் என்னும் மல்ல வீரன் காலில் சங்கிலி கட்டிக்கொண்டு நின்ற செய்தி கூறப்பட்டுள்ளது.

## மேற்கோள்

பகுப்பு:வீர விளையாட்டுகள்
பகுப்பு:மறவர்கள்
அக்ரசேன் படிக்கிணறு

**அக்ரசேன் படிக்கிணறு** (**Agrasen ki Baoli**)  இந்தியாவின் தேசியத் தலைநகரான புதுதில்லியின், கன்னாட்டு பிளேசு பகுதியின் அய்லி வீதியில்  60 மீட்டர்  ஆழமும், 15 மீட்டர் அகலமும், 108 படிகளுடன் கூடிய படிக்கிணறு உள்ளது.  அக்ரசேன் படிக்கிணற்றை இந்தியத் தொல்லியல் ஆய்வகம் பராமரிக்கிறது.

இப்படிக்கிணற்றை மன்னர் அக்ரசேன் நிறுவினார் என நம்பப்படுகிறது. கிபி 14ம் நூற்றாண்டில் இப்படிக்கிணற்றை அகர்வால் ஜெயின் சமூகத்தினர் சீரமைத்தனர்.

## இதனையும் காண்க
* இராணியின் கிணறு

## மேற்கோள்கள்

## வெளி இணைப்புகள்

*Agrasen ki Baoli

பகுப்பு:தில்லியின் வரலாறு
பகுப்பு:படிக்கிணறுகள்
பகுப்பு:இந்தியக் கட்டிடக்கலை
முடச்சிக்காடு அய்யனார் கோவில்

alt=mudachikkady ayynar temple|thumb|முடச்சிக்காடு அம்மையப்ப ஐயனார் ஆலயம்
தஞ்சாவூர் மாவட்டத்தின் பேராவூரணி வட்டத்தில் காவிரி ஆற்றின் கடைமடைப்பகுதியில் அமைந்துள்ள கிராமம் முடச்சிக்காடு. இந்த ஊரின் காவல் தெய்வமாக விளங்கி கிழக்கு எல்லையில் அருள்மிகு அம்மையப்ப ஐயனார் ஆலயமும் அமைந்துள்ளது. இந்த திருக்கோவில் முடச்சிக்காட்டிற்கும் வீரியன்கோட்டை கிராமத்திற்கும் இடையில் பரந்து பட்ட வயல் வெளியில் அமைந்துள்ளது.

alt=முடச்சிக்காடு ஐயனார் கோவில்|thumb|முடச்சிக்காடு ஐயனார் கோவில்
மூன்று ஆண்டிற்கு ஒரு முறை இந்த கோவில் குதிரை எடுப்பு திருவிழா பிரசித்தி பெற்றது. பேராவூரணி அருகில் அமைந்துள்ள நீலகண்டபுரத்தில் இருந்து குதிரை எடுத்து வந்து தங்கள் வேண்டுதலை நிறைவேற்றுவார்கள்.

alt=முடச்சிக்காடு ஐயனார் கோவில்|thumb|முடச்சிக்காடு ஐயனார் கோவில்
முடச்சிக்காட்டில் ஐயனார் கோவில் கிராமக் கோவிலாக தொன்று தொட்டு வழிபாட்டில் உள்ளது. 
முடச்சிக்காடு ஐயனார் ஆலயத்தில் ஐயனார் சன்னிதிக்கு அருகில் பனைமரத்தின் நிழலில் அரிவாளுடன் முறுக்கிய மீசையுடன் காட்சி தருகிறார் முடச்சிக்காடு கருப்பர்.
alt=முடச்சிக்காடு ஐயனார் கோவில்|thumb|முடச்சிக்காடு ஐயனார் கோவில்
alt=mudachikkadu ayyanar temple|thumb|முடச்சிக்காடு அம்மையப்ப ஐயனார் ஆலயம்

பகுப்பு:இந்துக் கோயில்கள்
பகுப்பு:ஐயனார் கோயில்கள்
செஞ்சி முற்றுகை

**செஞ்சி முற்றுகை** (**Siege of Jinji**), (செப்டம்பர், 1690 –  8 சனவரி 1698),  முகலாயப் பேரரசர் அவுரங்கசீப்பின்  படைத்தலைவர் சுல்பிகர் அலி கான் தலைமையில், ஆற்காடு நவாப் மற்றும் மதுரையின் ராணி மங்கம்மாள் ஆகியோர் இணைந்து, செஞ்சிக் கோட்டையில் தங்கியிருந்த சத்திரபதி இராஜாராம் மற்றும் தாராபாய் உள்ளிட்ட  மராத்தியப் படைகளை விரட்டியடிக்க செப்டம்பர், 1690ல் முற்றுகையிட்டனர்.

## பின்னணி
விஜய நகரப் பேரரசின் ஆளுநர்களாக இருந்த  செஞ்சி நாயக்கர்கள், தமிழ்நாட்டின் செஞ்சி நகரத்தில் செஞ்சிக் கோட்டை கட்டிக் கொண்டு  கி பி 1509 முதல் 1649 முடிய ஆட்சி செய்தனர்.  செஞ்சிக் கோட்டையை, 1649ல்  பிஜப்பூர் சுல்தான் அடில் ஷா  கைப்பற்றினர்.   

1677ல் பேரரசர் சிவாஜி, பிஜப்பூர் சுல்தானிடமிருந்து செஞ்சிக் கோட்டையைக் கைப்பற்றி மராத்தியப் பேரரசுடன் இணைத்துக் கொண்டார்.

## முற்றுகையின் முடிவில்
செப்டம்பர், 1690ல் துவங்கிய செஞ்சிக் கோட்டையின் முற்றுகைப் போர், மராத்தியப் பேரரசர் சத்திரபதி இராஜாராம், தாராபாய் உள்ளிட்ட மராத்திய அரச குடும்பத்தினர் செஞ்சிக்கோட்டையை விட்டு  8 சனவரி 1698ல் இரகசியமாக மராத்தியப் பேரரசின் பகுதியில் வெளியேறினார். எனவே செஞ்சிக் கோட்டை முகலாயப் படைகளிடம் வீழ்ந்தது.   இதனால் தமிழ்நாட்டில் ஆற்காடு நவாப்கள் ஆட்சியும், மைசூரில் ஐதர் அலி  போன்ற சுல்தான்களின் ஆட்சியும் தொடங்கியது.  

## இதனையும் காண்க
* சத்திரபதி இராஜாராம்
* தாராபாய்

## மேற்கோள்கள்

பகுப்பு:மராட்டியப் பேரரசு
பகுப்பு:முகலாயப் பேரரசு 
பகுப்பு:தமிழகப் போர்கள்
பூமிக்கடலில் ஒரு மந்திரவாதி

**பூமிக்கடலில் ஒரு மந்திரவாதி** (*A Wizard of Earthsea*) என்ற புதினம் அமெரிக்க எழுத்தாளரான **[[அர்சலா கே. லா குவின்]]** (*Ursula K. Le Guin)* எழுதிய குழந்தைகளுக்கான ஒரு கற்பனை ஆங்கிலப் புதினம். இந்தப் புதினம் 1968 ஆம் ஆண்டில் முதன் முதலாக சிறிய பதிப்பகம் பாரானசசால் பதிப்பிக்கப்பட்டு வெளிவந்தது. இது கற்பனை இலக்கியம் மற்றும் குழந்தைகளுக்கான இலக்கியம் போன்ற இலக்கிய வகைகளில் சிறந்த ஒன்றாகக் கருதப்படுகிறது.

இந்தக் கதையானது கற்பனையான பூமிக்கடலில் உள்ள தீவுகூட்டத்தில் நடப்பதாக அமைக்கப்பட்டு,  மந்திரம் அறிந்த இளமையான சிறுவனான கேட் என்பவரைச் சுற்றி நடப்பதாக எழுதப்பட்டுள்ளது. இவர் கோன்ட் என்னும் தீவில் பிறந்தவர். கேட் சிறுவனாக இருக்கும் பொழுதே பெரும் வல்லமையைக் கொண்டிருந்தார். மந்திரவாதிகளுக்கான பள்ளியில் சேர்ந்தார். இவரது முட்டாள்தனமான தன்மை அவருடைய நண்பர்களில் ஒருவரோடு மோதலை உண்டாக்கியது. இருவருக்கும் இடையே நடந்த மந்திர மாயாஜாலச் சண்டையில், கேட் மந்திரத்தைத் தவறாக உச்சரிக்கப் போய் ஒருவித நிழல் உருவம் உண்டாகியது. இந்தப் புதினம் முழுமைக்கும் கேட் அந்த நிழல் உருவத்திடமிருந்து எப்படி தப்பித்து அதனை அழிக்கிறார் என்பதை விளக்குவதாகவே அமைந்திருக்கும்.

புத்தகம் பெரும்பாலும் முக்கிய கதைமாந்தரின் வளர்ச்சி (Bildungsroman) அல்லது வளர்ந்து வரும் கதைமாந்தரைப் பற்றி விவரிக்கும் புதினமாக விவரிக்கப்பட்டுள்ளது. இந்தக் கதையின் நாயகன் கேட், தனது சக்தியைக் கட்டுக்குள் வைத்திருப்பதற்கான முயற்சிகளில் ஈடுபடுகிறான், மேலும் இதன் மூலம் இறப்புடன் இணக்கம் ஏற்படுத்துகிறான். இந்தப் புதினமானது மந்திரவாதிகள் பராமரிக்க வேண்டிய பூமிக்கடலின் அடிப்படை சமநிலை குறித்த தாவோவியக் கருத்துக்களைக் கொண்டுள்ளது. இக்கருத்து மொழி மற்றும் பெயர்கள் எவ்வாறு உலகத்தின் சமநிலையைப் பாதிக்கும் கொண்டுள்ளது என்ற கருத்தை நெருக்கமாக இணைந்திருக்கிறது. கதையின் கட்டமைப்பு ஒரு பாரம்பரிய காப்பியங்களோடு ஒத்திருந்தாலும் அவற்றிலிருந்து மாறுபட்டதாக உள்ளதாகவும் விமர்சகர்கள் கருதுகின்றனர். பொதுவாக வழக்கமான மரபுக்கதைகளில் நாயகன் வெள்ளை நிறத்தில் தான் இருப்பதும் ஆனால் இங்கு கருப்பு நிறத்தில் உள்ளதுமே விமர்சகர்களின் கருத்துக்குக் காரணமாக அமைந்துள்ளது.

பூமிக்கடலில் ஒரு மந்திரவாதி வாசகரிடத்தில் நல்ல நேர்மறை விமர்சனங்களைப் பெற்றது. ஆரம்பத்தில் நல்ல குழந்தைகளுக்கான புதினம் என்ற வகையிலும் பின்னர் அனைத்து பொது வாசகரிடத்திலும் நல்ல வரவேற்பைப் பெற்றது. இந்தப் புதினம் 1969 ஆம் ஆண்டிற்கான போஸ்டன் குளோப் ஹார்ன் புத்தக விருது பெற்றது மற்றும் 1979 ஆம் ஆண்டின் லீவிஸ் காரோல் செல்ஃப் விருது பெற்றது. மார்கரெட் அட்வூட் இப்படிச் சொன்னார், கற்பனை இலக்கியத்தின் "நல்வாழ்வு" என்றழைத்தார். லா குவின் பூமிக்கடலில் ஒரு மந்திரவாதி புதினத்தின் தொடர்ச்சியாக அடுத்து அடுத்து ஐந்து புத்தகங்களை வெளியிட்டார். 1971 ஆம் ஆண்டில் தி டோம்ஸ் ஆஃப் அட்வான் (*The Tombs of Atuan*) , 1972 ஆம் ஆண்டில் தொலைவான கடற்கரை (*The Farthest Shore)*,1990 ஆம் ஆண்டில் தெஹான்(*Tehaப்nu)*, 2001 ஆம் ஆண்டில் மற்றொரு காற்று(*The Other Wind)*, மற்றும் பூமிக்கடலில் இருந்து கதைகள்(*Tales from Earthsea)* என்ற ஐந்து புத்தகங்கள் பூமிக்கடல் வரிசைத் தொடராக வெளியிட்டார். ஜார்ஜ் சுலுசர் பூமிக்கடல் தொடரை  "உயர்ந்த பாணியையும், கற்பனைகளையும்" கொண்டிருப்பதாக பாராட்டினார். அப்பொழுது அமன்டா கிரெய்க், பூமிக்கடலில் ஒரு மந்திரவாதி  "மிகவும் உள்ளக் கிளர்ச்சி ஊட்டுகிற, விவேகமுடைய மற்றும் அழகிய குழந்தைகளுக்கான புதினம்" என்று கூறினார்.

## மேற்கோள்கள்

## வெளிப்புற இணைப்புகள்
* Ursula K. Le Guin's official website

பகுப்பு:ஆங்கில மொழிப் புதினங்கள்
பொன்மகள் வந்தாள் (தொலைக்காட்சித் தொடர்)

**பொன்மகள் வந்தாள்** விஜய் டிவியில் பெப்ரவரி 26ம் தேதி 2018ஆம் ஆண்டு முதல் திங்கள் முதல் சனிக்கிழமை  வரை பகல் 2:00 மணிக்கு ஒளிபரப்பான மெகா தொடர். இந்தத் தொடரை இயக்குநர் நம்பி ராஜ் இயக்க, மேகனா வின்சென்ட், விக்கி கிரிஷ், சானா, தரணி, ரம்யா போன்ற பலர் நடித்துள்ளனர். இந்த தொடர் 1 பெப்ரவரி 2020ஆம் ஆண்டு 571 அத்தியாங்களுடன் நிறைவு பெற்றது.

## கதை சுருக்கம்
இந்த தொடரின் கதை கரு குடும்பத்தின் சந்தோஷத்துக்காக எதையும் செய்த துணியும் நடுத்தர பெண்ணின்  வாழ்க்கையில் ஏற்படப் போகும் பல திருப்பங்கள் தான் இந்தத் தொடரின் கதை.

## நடிகர்கள்
### முதன்மை கதாபாத்திரம்
* மேகனா வின்சென்ட் - (பகுதி: 105-571) - ரோகினி (கௌதமின் மனைவி)
* விக்கி கிரிஷ் - கெளதம் (ரோகிணியின் கணவன்)
* சானா - ராஜேஸ்வரி (கௌதமின் தாய்)

### துணை கதாபாத்திரம்
* தரிணி - மரகதம் (ரோகிணியின் அம்மா)
* நாதன்  ஷியாம்  - விஷ்ணு  (கௌதமின் அண்ணா)
* ரம்யா - சௌமியா (விஷ்ணுவின் மனைவி)
* பெரோஸ் கான் -அசோக் 
* விஜய்  கிருஷ்ணராஜ் - ஷண்முகம் (மரகதமனின் அண்ணா / அசோக்கின் அப்பா)
* நிஷா ஜெகதீஸ்வரன் - பிரியா  
* சுவேதா - காவேரி  (ரோகிணியின் அக்கா / அசோக்கின் மனைவி)
* அர்ச்சனா -ஸ்வாதி (ரோகிணியின் தங்கை)
* மதன் - சேது
* பிரியா பிரின்ஸ் - மாயா (விஷ்ணுவின் காதலி)

### முன்னாள் நடிகர்கள்
* ஆயிஷா - ரோகிணி (பகுதி:1-104) 
* மௌனிகா - காவேரி

## இவற்றை பார்க்க
* விஜய் தொலைக்காட்சி நிகழ்ச்சிகளின் பட்டியல்

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
சர்க்கரை (ஆள் பெயர்)

சர்க்கரை மன்றாடியார் என்னும் பெயர் கொண்ட பெருமக்கள் பலர் உள்ளனர். காங்கேயம் பகுதியில் உள்ள (நத்தக்) காரையூர், ஆணூர் ஆகியவற்றின் தலைவர்களாக விளங்கியவர்கள் **சர்க்கரை** என்னும் பெருங்குடியினர்.  
# சர்க்கரை மன்றாடியார் (வள்ளல்) 
# நல்லசேனாபதி சர்க்கரை மன்றாடியார்
# காரையூர் சர்க்கரை மன்றாடியார் 
# தென்காரையூர் சர்க்கரை 

## மேற்கோள்
நல்லசேனாபதி சர்க்கரை மன்றாடியார்

**நல்லசேனாபதி சர்க்கரை மன்றாடியார்** 1962-ஆம் ஆண்டு நடந்த தேர்தலில் பெருந்துறை தொகுதியில் தமிழ்நாடு சட்டமன்ற உறுப்பினராக காங்கிரசு சார்பில் போட்டியிட்டு 58 விழுக்காட்டுக்கு மேல் வாக்குகள் பெற்று வெற்றி பெற்றார்.  

## மேற்கோள்

பகுப்பு:சட்டப் பேரவை உறுப்பினர்கள்
பிஷப் ஜான்சன் நினைவு மேல்நிலைப் பள்ளி, தரங்கம்பாடி

**தமிழ் சுவி சேஷ லுத்தரன் திருச்சபை பிஷப் ஜான்சன் நினைவு மேல்நிலைப் பள்ளி** என்பது தமிழ்நாட்டின், மயிலாடுதுறை மாவட்டம், தரங்கம்பாடியில் உள்ள ஒரு மேல்நிலைப் பள்ளி ஆகும். 

## பள்ளியின் சிறப்பு
இந்தப் பள்ளியானது தமிழுக்குத் தொண்டாற்றிய சீகன் பால்க் வாழ்ந்த வீட்டின் அருகில் உள்ளது. இந்தியாவில் பெண்களுக்காக தொடங்கப்பட்ட முதல் பள்ளி இதுதான் என்பது குறிப்பிடப்பட்டது.
## வரலாறு
இப்பள்ளியானது 1708 இல் திண்ணைப் பள்ளியாக தொடங்கப்பட்டு, 1714 இல் துவக்கப் பள்ளியாக மாறியது, 1952 இல் உயர்நிலைப் பள்ளியாகவும் பின்னர் மேல்நிலைப் பள்ளியாகவும் தரம் உயர்த்தப்பட்டு 2018 காலகட்டத்தில் 300 மாணவர்களுடன் செயல்பட்டு வருகிறது. இங்கு பெரும்பாலும் கிராமப்புற மாணவர்களே படிக்கின்றனர்.

## மேற்கோள்கள்

பகுப்பு:மயிலாடுதுறை மாவட்டத்திலுள்ள பள்ளிகள்
தென்காரையூர் சர்க்கரை

**தென்காரையூர் சர்க்கரை** சிறந்த கொடை வள்ளல். இவரைப்பற்றிக் கொங்கு மண்டல சதகம் குறிப்பிடுகிறது.
## சவுக்கடி
சொட்டை என்பது இரண்டு பக்கமும் கூர்மை உள்ள ஒருவகை வேல்.
இந்தப் படைக்கருவியைப் பயன்படுத்துவதில் தேர்ச்சி பெற்றவர் தென்காரையூர் சர்க்கரை.
இவரை நாடி நாவலர் ஒருவர் வந்தார்.
சர்க்கரையார் அவருக்குப் பொன் தட்டில் பரிசுகளை வைத்துத் தந்தார்.
வந்தவர் அதனை வாங்கிக்கொள்ளவில்லை.
மாறாக, அருகில் கிடந்த சாட்டை ஒன்றை எடுத்து, சர்க்கரையாரை அடித்தார்.
சர்க்கரையார் சவுக்கடியை வாங்கிக்கொண்டே, “நான் ஒரு குற்றமும் செய்யவில்லையே! ஏன் என்னை அடிக்கிறீர்” என வினவினார்.
“தங்களிடம் என் நா வளத்தை வெளிப்படுத்தலாம் என்று வந்தேன். நீங்களோ எனக்குப் பரிசு தந்து என்னைக் கேவலப்படுத்திவிட்டீர். அதனால் அடித்தேன்” என்றார் நாவலர்.
“உண்மைதான். நான் ஒரு பணிக்காக அவசரமாக வெளியில் சென்றுகொண்டிருந்தேன். அப்போது நீங்கள் வந்துவிட்டீர்கள். உங்களைக் காக்க வைக்கக் கூடாது என்று இப்படிச் செய்தேன்” என்றார், சர்க்கரையார்.
நாவலர் தன் செயலுக்கு நாணி, சர்க்கரையாரைப் போற்றிப் பாடினார். இந்தச் செய்தியைக் கூறும் கொங்குமண்டல சதகம் பாடல்  சவுக்கால் அடித்த நாவலர் பாடிய பாடல்கள் 

## மேற்கோள்

பகுப்பு:தமிழ்நாட்டில் வாழ்ந்த வள்ளல்கள்
காரையூர் சர்க்கரை மன்றாடியார்

**காரையூர் சர்க்கரை மன்றாடியார்** சிறந்த போர்வீரர் ஆவார். கொங்கு மண்டல சதகம் பாடல் இவரைப் பற்றிக் குறிப்பிடுகிறது. பொருநை, காவிரி ஆகிய ஆறுகள் பெருகி வளம் பெருக்கும் நாடு கொங்கு. சோழ அரசர்கள் இந்த நாட்டைத் துன்புறுத்தினர். கொங்கு நாட்டுக் காரையூரில் வாழ்ந்த மன்றாடியார் என்பவர் பாண்டியன் விரும்பியபடி, சோழரைப் புறமுதுகிட்டு ஓடும்படி விரட்டினார். இந்தச் செய்தியை மற்றொரு நூல் குறிப்பிடுகிறது. 

## மேற்கோள்கள்

பகுப்பு:போர் வீரர்கள்
நேபாள குடியரசுத் தலைவர்

**நேபாள குடியரசுத் தலைவர்**,  (**President of the Federal Democratic Republic of Nepal**) (), நேபாள ஜனநாயக கூட்டாட்சிக் குடியரசு மற்றும் முப்படைகளின் தலைவர் ஆவார். நேபாளத்தில் மன்னராட்சி ஒழித்து,  நேபாளத்தை ஜனநாயக கூட்டாட்சிக் குடியரசாக அறிவித்த நாளில்   குடியரசுத் தலைவர் பதவி மே 2008ல் உருவாக்கப்பட்டது. நேபாளத்தின் முதல் குடியரசுத் தலைவர் ராம் பரன் யாதவ் ஆவார். 

வித்யா தேவி பண்டாரி நாட்டின் முதல் பெண் ஜனாதிபதி, அக்டோபர் 2015 இல் தேர்ந்தெடுக்கப்பட்டார். தற்போதைய ஜனாதிபதி ராம் சந்திர பௌதெல் மார்ச் 2023 இல் தேர்ந்தெடுக்கப்பட்டார்.

## குடியரசுத் தலைவர் தேர்தல்
நேபாள நாடாளுமன்றத்தின், பிரதிநிதிகள் சபை, தேசிய சபை உறுப்பினர்கள் மற்றும் ஏழு நேபாள மாநிலங்களின் சட்டமன்ற உறுப்பினர்களால், நேபாள குடியரசுத் தலைவர் தேர்ந்தேடுக்கப்படுகிறார்.

குடியரசுத் தலைவரின் பதவிக் காலம் 5 ஆண்டுகள் ஆகும்.  ஒருவர் இரண்டு முறைக்கு மேல் குடியரசுத் தலைவர் பதவி வகிக்க இயலாது. 

## அதிகாரங்கள்
இந்தியக் குடியரசுத் தலைவர் போன்றே, நேபாளக் குடியரசுத் தலைவரின் அனைத்து அதிகாரங்களும் சடங்கு சம்பிரதாயம் போன்றதே. பிரதம அமைச்சரின் ஆலோசனையின் படியே நேபாள குடியரசுத் தலவர் செயல்படுகிறார். 

## குடியரசுத் தலைவர் பதவியின் வரலாறு
நேபாள இடைக்கால அரசியலமைப்பு சட்டத்தின் படி  நேபாளத்தில் சனவரி, 2007 அன்று மன்னராட்சி முறை  ஒழிக்க தீர்மானிக்கப்பட்டது.  நேபாளத்தின் தற்காலிக குடியரசுத் தலைவராக முன்னாள் பிரதம அமைச்சர் கிரிஜா பிரசாத் கொய்ராலா  தேர்ந்தெடுக்கப்பட்டார். 28 மே 2008ல் கூடிய  நேபாள நாடாளுமன்றம், ராம் பரன் யாதவ்வை, நேபாளத்தின் முதல் குடியரசுத் தலைவராக தேர்ந்தெடுத்தது. இதன் மூலம் நேபாளத்தில் 247 ஆண்டு கால மன்னராட்சி முறை அதிகாரப்பூர்வமாக முடிவிற்கு வந்தது.

## நேபாளக் குடியரசுத்  தலைவர்கள் (2008 முதல் - தற்போது வரை)
;

## நேபாள குடியரசுத் தலைவர் தேர்தல், 2023
 
நேபாளத்தின் ஜனாதிபதி பதவிக்கான தேர்தல் மார்ச் 9, 2023 அன்று நடைபெற்றது. தேர்தலில் ராம் சந்திர பௌதெல் மற்றும் சுபாச்சந்திர நெம்வாங் ஆகியோர் போட்டியிட்டனர். ராம் சந்திர பௌதெல் அதிக வாக்குகள் பெற்று தேர்தலில் வெற்றி பெற்றார்.

**குடியரசுத் தலைவர் தேர்தல்**



## இதனையும் காண்க
* நேபாள ஜனநாயக கூட்டாட்சிக் குடியரசு
* நேபாள பிரதம அமைச்சர்கள்
* நேபாள மன்னர்கள் 

## மேற்கோள்கள்

## வெளி இணைப்புக
*Office of the President of Nepal

* 
பகுப்பு:நேபாள அரசியல்
பகுப்பு:நேபாள அரசு
காமிண்டன் (புலவர்)

**காமிண்டன்** என்பவர் ஒரு புலவர். இவரைப் பற்றிக் கொங்கு மண்டல சதகம் பாடல் 52-ல் குறிப்பிடப்பட்டுள்ளது. இந்தப் புலவர் சர்க்கரை மன்றாடியாரைக் காண மன்றாடியார் இல்லத்துக்கு வந்தார். சர்க்கரையார் சற்றே அளவளாவி விட்டு அவருக்கு விருந்தளிப்பதற்காக, காமிண்டனிடம் சொல்லிவிட்டு, உள்ளே சென்றார். சற்றே காலம் தாழ்ந்தது. அங்கு வந்த அவது வேலையாள் ஒருவன் ‘விருந்து படைக்கக் காலமாகும்’ என்று காமிண்டனிடம் கூறினார். சர்க்கரையார் தன்னை மதிக்கவில்லை என்று காமிண்டன் கருதினார். எழுந்து சென்றுவிட்டார். சமையல் முடிந்த பின் சர்க்கரையார் புலவரைத் தேடினார். தேடிச் சென்றார். கண்டார். வருக என அழைத்துவந்தார். தன்னை இழிவு படுத்தியதாகப் புலவர் சர்க்கரையாரிடம் தெரிவித்தார். சர்க்கரையார் காய்ந்துகொண்டிருக்கும் நெய்யில் தன் கையை விட்டு, தாம் அவரை இழிவுபடுத்தவில்லை என்று சத்தியம் செய்தார். புலவர் ஏற்றுக்கொண்டு சர்க்கரையார் அளித்த உணவை உண்டார். புலவர் மேலும் சர்க்கரையாரைச் சோதனை செய்வாராய் உண்ட தன் வாயைக் கழுவி விட வேண்டும் என்றார். சர்க்கரையார் அதனையும் செய்தார். சர்க்கரையாருக்குத் தமிழ்மீது அத்துணைப் பற்று.

## மேற்கோள்

பகுப்பு:புலவர்கள்
காமிண்டன்

* காமிண்டன் (புலவர்)
* காமிண்டன் (வள்ளல்) 
* முதலிக் காமிண்டன்
* காமிண்டன் (சாதி)
அறிவியல் மற்றும் புத்தாய்வுக் கழகம்

**அறிவியல் மற்றும் புத்தாய்வுக் கழகம்** அல்லது **AcSIR,** ஒரு தேசிய முக்கியத்துவம் வாய்ந்த இந்திய நிறுவனம் ஆகும். இதன் தலைமையிடம், சென்னையிலுள்ள தரமணியில் சிஎஸ்ஐஆர் வளாகத்திலுள்ளது. இந்த நிறுவனம் முனைவர் பட்டம் (Phd.,) மற்றும் முனைவர் பட்டத்திற்கு பிந்தைய பட்டம்(Post Phd.,) வழங்கும் நோக்கத்திற்காக ஏற்படுத்தப்பட்டது.   

இந்த நிறுவனமானது ஆராய்ச்சி மற்றும் ஆய்வுகளை நிர்வகிக்க ஏற்பட்ட ஒரு மையப்படுத்தப்பட்ட நிறுவனம் ஆகும். இதனை இந்திய பாரளுமன்றத்தின் கீழவையான லோக் சபாவில் 2010ஆம் ஆண்டு சட்டம் இயற்றி உருவாக்கினர். அதே சட்டமானது இந்த நிறுவனத்தினை ஒரு "தேசிய முக்கியத்துவமான நிறுவனமாக" அங்கீகரித்தது.

அறிவியல் மற்றும் புத்தாய்வுக் கழகம் (AcSIR), இந்திய அரசின் தீர்மானத்தினால் ஜூன் 17, 2010 அன்று நிறுவப்பட்டது மற்றும் அறிவியல் மற்றும் தொழில்துறை ஆராய்ச்சி சபை(சிஎஸ்ஐஆர்)-உடன் இணைந்து அறிவியல் மற்றும் தொழிற்துறையில் மேம்பட்ட கல்வி மற்றும் ஆராய்ச்சி மேம்பாட்டிற்காக தேசிய முக்கியத்துவம் வாய்ந்த நிறுவனமாக இது அறிவியல் மற்றும் புத்தாய்வுக் கழக சட்டத்தின் மூலமாக, 2011 ஏப்ரல் மாதம் 3ஆம் தேதி 2012ஆம் வருடம் அறிவிக்கப்படது.

இது இந்தியாவின் 23 நகரங்களில் பரவியுள்ள 37 ஆய்வகங்கள் மற்றும் சிஎஸ்ஐஆரின் 6 அலகுகளையும் ஆய்வு மையமாக கொண்ட ஒர் உயர் பல்கலைக்கழகமாகும்.

## SIRO அங்கீகாரம்
அறிவியல் மற்றும் தொழிலக ஆராய்ச்சித் துறை  (DSIR),  அறிவியல் மற்றும் தொழில்நுட்ப அமைச்சு, இந்திய அரசு ஆகியன AcSIR-ஐ ஒரு அறிவியல் மற்றும் தொழில்துறை ஆராய்ச்சி அமைப்பாக (SIRO) அங்கீகரித்துள்ளது.

## மேலும் விவரங்கள்
இந்த நிறுவனமானது மற்ற கல்வி பல்கலைக்கழகங்களில் வழங்கப்படாத ஆராய்ச்சி வாய்ப்புகளை மாணாக்கர்களுக்கு அளிக்கிறது.

இந்த நிறுவனமானது இதன் கல்வி திட்டங்களில் சிஎஸ்ஐஆர் ஆய்வகங்களைச் சார்ந்த சுமார் 2200 முழு நேர உறுப்பினர்களை ஆசிரியர்களாகவும், மேலும் 2000க்கும் மேற்பட்ட மாணவர்களையும்  மற்றும் 7 கல்விசாரா ஊழியர்களையும் உறுப்பினர்களாக கொண்டுள்ளது.

## சான்றுகள்

பகுப்பு:தமிழ்நாட்டுப் பல்கலைக்கழகங்கள்
பகுப்பு:இந்திய ஆய்வுக் கழகங்கள்
பகுப்பு:தமிழ்நாட்டிலுள்ள ஆராய்ச்சி நிறுவனங்கள்
நேபாள ராஷ்டிரிய ஜனதா கட்சி

**நேபாள ராஷ்டிரிய ஜனதா கட்சி** (**Rastriya Janata Party Nepal**) (; மொழிபெயர்ப்பு: **National People's Party Nepal**;  **RJPN**), நேபாளத்தின் அரசியல் கட்சிகளில் ஒன்றாகும். இக்கட்சி பல பிராந்திய கட்சிகளை ஒன்றிணைத்து, மகந்த் தாக்கூர் தலைமையில் 20 ஏப்ரல் 2017ல் தோற்றுவிக்கப்பட்டது. 

இக்கட்சி நேபாளத் தேர்தல் ஆனையத்தில் 7 சூலை 2017 அன்று பதிவு செய்துள்ளது.  

## தேர்தல்களில்
### உள்ளாட்சித் தேர்தல்களில்
நேபாள மாநில எண் 2ல் நடைபெற்ற உள்ளாட்சிச் தேர்தல்களில், நேபாள ராஷ்டிரிய ஜனதா கட்சியைச் சேர்ந்த 1,112 உள்ளாட்சி மன்ற உறுப்பினரகள் வெற்றி பெற்றது.  மேலும் ஜனக்பூர் உள்ளிட்ட 25 நகராட்சிகளில் மேயர் பதவிகளை கைப்பற்றி, இரண்டாவது பெரிய கட்சியாக உருப்பெற்றது. 

### மாநில சட்டமன்றத் தேர்தலில்

மேலும் மாநில எண் 2ன் சட்டமன்றத் தேர்தலில் 25 சட்டமன்ற இடங்களைக் கைபப்ற்றி, நேபாள பெடரல் சோசலிஸ்ட் கூட்டமைப்பு கட்சியுடன் இணைந்து, மாநிலத்தில்  பிப்ரவரி 2018ல் கூட்டணி அரசு நிறுவியுள்ளது. 

### நேபாள பிரதிநிதிகள் சபைத் தேர்தலில்
நேபாள பிரதிநிதிகள் சபைத் தேர்தலில், இக்கட்சி 17 இடங்களைக் கைப்பற்றி, நேபாளத்தில் நான்காவது பெரிய அரசியல் கட்சியாக உருவெடுத்துள்ளது. 

### நேபாள தேசிய சபைத் தேர்தலில்

பிப்ரவரி, 2018ல் நடைபெற்ற நேபாள தேசிய சபைக்கான தேர்தலில், நேபாள மாநில எண் 2லிருந்து, நேபாள ராஷ்டிரிய ஜனதா கட்சி, இரண்டு இடங்களைக் கைப்பற்றியுள்ளது.

## கட்சியின் தேர்தல் செயல்திறன்
2017 - 18ல் நேபாள பிரதிநிதிகள் சபைக்கான தேர்தலில், இக்கட்சி 4,72,254 வாக்குகளும் (4.95%), 17 இடங்களையும் கைப்பற்றி, நான்காவது பெரிய கட்சியாக விளங்குகிறது. 

## மேற்கோள்கள்

 பகுப்பு:நேபாளத்தின் அரசியல் கட்சிகள்
அரு. ராமநாதன்

thumb
**அரு. ராமநாதன்** (சூலை 7, 1924 - 1974) தமிழக எழுத்தாளர், தொகுப்பாளர், பத்திரிகையாளர், பதிப்பாளர் மற்றும் திரைவசன கர்த்தா ஆவார். ரதிப்பிரியா, கு. ந. ராமையா ஆகிய பெயர்களிலும் எழுதினார்.

## வாழ்க்கைச் சுருக்கம்
அரு.ராமநாதன் சிவகங்கை மாவட்டம், கண்டனூரில் 1924 ஆம் ஆண்டில் பிறந்தார். சென்னை பச்சையப்பன் கல்லூரியில் இன்டர்மீடியட் படித்தார்.  இவரது முதல் படைப்பு  இவரது 18 வயதில் எழுதப்பட்ட சம்சார சாகரம். 1000ஆம் முறை மேடையேறிய "ராஜராஜ சோழன்" என்கிற நாடகத்தை 1945ஆம் ஆண்டு டி.கே.எஸ். சகோதர்கள் நடத்திய போட்டிக்கு அனுப்பினார். இது முதல்பரிசு பெற்றது. பின்னர் திரைப்படமாகவும் வந்தது. பெரும் விவாதத்தை எழுப்பிய "காதல்" என்கிற இதழை 1947இல் உருவாக்கி பிரசுரித்தார். இவர் எழுதிய  முதல் சிறுகதை   ‘கோழிப் பந்தயம்’ .தொடர்ந்து அம்பிகாபதி, பழையனூர் நீலி, நாயனம் சவுந்திர வடிவு, மனோரஞ்சிதம் என்ற  சிறுகதைகளையும் எழுதியுள்ளார். இவர் எழுதிய முதல் புதினம் ‘அசோகன் காதலி’. இவரது உன்னதமான படைப்பாக கருதப்படும் "வீரபாண்டியன் மனைவி" பத்திரிக்கையில் ஏழு ஆண்டுகளாக தொடராக வந்தது. மூன்று பாகங்களில் பின்னர் நூலாக வெளிவந்தது.

இவர் எழுதிய நாடகங்கள்: 'வெற்றி வேல் வீரத்தேவன்’, ‘வானவில்‘. ராஜராஜ சோழன் திரைப்படம் உட்பட ‘பூலோக ரம்பை’, ‘ஆரவல்லி’ ஆகிய படங்களுக்கும் வசனம் எழுதியுள்ளார்.

அரு.ராமநாதன் 1974-இல் மறைந்தார்.

## படைப்புகள்
*அசோகன் காதலி 
*வீரபாண்டியன் மனைவி 
*அறுபது மூவர் கதைகள் 
*குண்டு மல்லிகை 
*போதிசத்துவர் கதைகள் 
*மதன காமராஜன் கதைகள் 
*ராஜராஜ சோழன் 
*விநாயகர் புராணம் 
*காலத்தால் அழியாத காதல் 
*விக்கிரமாதித்தன் கதைகள் 
*கிளியோபாட்ரா 
*சுந்தரரின் பக்தியும் காதலும் 
*வெற்றிவேல் வீரத்தேவன் 
*வேதாளம் சொன்ன கதைகள் 
*பழையனூர் நீலி

### மொழிபெயர்த்தவை
# சிந்தனையாளர் பெஞ்சமின் பிராங்க்ளின் - மார்கரெட் கசின்ஸ்

## பதிப்பித்தவை
### சிந்தனையாளர் வரிசை
# எபிகூரஸ் - மலர்மன்னன்
# எமர்ஸன் - சிங்காரவேலு
# ஐன்ஸ்டைன் - ப. நா. பாலசுப்பிரமணியன்
# பிளேட்டோ - அரு. ராமநாதன்
# பெஞ்சமின் பிராங்கிளின்

### பொன்மொழிகள் வரிசை
# அவ்வையார் பொன்மொழிகள் 
# மகாகவி பாரதியார் பொன்மொழிகள்

## மேற்கோள்கள்

## வெளி இணைப்புகள்

பகுப்பு:1924 பிறப்புகள்
பகுப்பு:1974 இறப்புகள்
பகுப்பு:சிவகங்கை மாவட்ட மக்கள்
பகுப்பு:தமிழக எழுத்தாளர்கள்
பகுப்பு:தமிழகப் பத்திரிகையாளர்கள்
பகுப்பு:தமிழ்த் திரைப்பட வசன ஆசிரியர்கள்
பகுப்பு:இந்தியத் தமிழ் நாடகாசிரியர்கள்
நேபாள பெடரல் சோசலிஸ்ட் கூட்டமைப்பு

**நேபாள பெடரல் சோசலிஸ்ட் கூட்டமைப்பு** (**Federal Socialist Forum, Nepal**) (; சுருக்கப் பெயர் **FSFN**) நேபாளத்தின் பெரிய அரசியல் கட்சிகளில் ஒன்றாகும். நேபாளத்தின் தராய் பகுதிகளின் பல வட்டார கட்சிகளின் இணைப்பால் இக்கட்சி 15 சூன் 2015 அன்று  நிறுவப்பட்டது.உபேந்திர யாதவ் மற்றும் இராஜேந்திர சிரேஸ்தா ஆகியவர்கள் இக்கட்சியின் நிறுவனத் தலைவர்கள் ஆவார்.

## 2017 - 2018 தேர்தல்களில்

### உள்ளாட்சித் தேர்தலில்

இக்கட்சி 2017 நேபாள உள்ளாட்சித் தேர்தலில், 34 மேயர் பதவிகளையும், 32 துணைமேயர் பதவிகளையும், 262 வார்டு தலைவர் பதவிகளையும், 1,111 வார்டு உறுப்பினர்கள் பதவிகளையும் கைப்பற்றியது.   

### நேபாள நாடாளுமன்றத் தேர்தல், 2017

2017 நேபாள நாடாளுமன்றத் தேர்தலில்,  நேபாள பிரதிநிதிகள் சபைக்கு  இக்கட்சி 16 இடங்களை வென்று, தேசிய அளவில் ஐந்தாம் இடத்தை பிடித்துள்ளது. The party was one of five parties to be declared "national parties".மேலும் நேபாள தேசிய சபையில் இக்கட்சி இரண்டு உறுப்பினர்களைக் கொண்டுள்ளது. 

### மாநில சட்டமன்றத் தேர்தல்களில்

2017 நேபாள மாநிலங்களின் சட்டமன்றத் தேர்தலில் இக்கட்சி நேபாள ராஷ்டிரிய ஜனதா கட்சியுடன் கூட்டணி சேர்ந்து போட்டியிட்டது.  

நேபாள மாநில எண் 2ன் சட்டமன்றத்தில் 29 இடங்களையும், நேபாள மாநில எண் 1ல் 3 இடங்களையும், நேபாள மாநில எண் 5ல் 5 இடங்களையும் கைப்பற்றியது. 

நேபாள மாநில எண் 2ன்  சட்டமன்றத்தில் இக்கட்சி,  நேபாள ராஷ்டிரிய ஜனதா கட்சியுடன் இணைந்து ஆட்சி அமைத்துள்ளது.  நேபாள ராஷ்டிரிய ஜனதா கட்சியின் ஆதரவுடன் 
இக்கட்சியின் சட்டமன்ற உறுப்பினர் முகம்மது லால்பாபு ரவுத் நேபாள மாநில எண் 2ன் கூட்டணி அரசின் முதலமைச்சராக பதவியேற்றார்.

## கொள்கை
இக்கட்சி கூட்டாச்சித் தத்துவம் மற்றும் சோசலிசம் ஆகிய கருத்துக்களைக் கொண்டுள்ளது.

## தேர்தல் திறன்

### நேபாள மாநில எண் 2
நேபாள மாநில எண் 2ல் இக்கட்சி நேபாள ராஷ்டிரிய ஜனதா கட்சியுடன் இணைந்து கூட்டணி அரசு  அமைத்துள்ளது. 

## மேற்கோள்கள்

பகுப்பு:நேபாளத்தின் அரசியல் கட்சிகள்
வில்லா டு வில்லேஜ்

**வில்லா டு வில்லேஜ்** விஜய் டிவியில் மார்ச் 17ம் தேதி 2018ஆம் ஆண்டு முதல் சனி மற்றும் ஞாயிறு  இரவு 9:30 மணிக்கு ஒளிபரப்பாகும்  ஒரு பொழுதுபோக்கு விளையாட்டு நிகழ்ச்சியாகும். நகர வாழ்வில் வாழ்ந்து பழகியவர்கள் கிராமத்தில் வாழ்ந்தால் என்னவாகும் என்பதை மையப்படுத்தி உருவாகியுள்ளது. இந்த நிகழ்ச்சியை ஆண்ட்ருஸ் தொகுத்து வழங்குகின்றார்.

## விளையாட்டின் கரு
நகரத்தைச் சேர்ந்த பனிரெண்டு பெண்கள், பணம் மற்றும் எந்த விதமான நவீன வசதிகளும் இல்லாமல் நாற்பது நாட்கள் கிராமத்தில் அங்கேயே தங்கி அந்த சூழலுக்கு ஏற்றாற்போல வாழ்ந்து காட்டவேண்டும் என்பதுதான் போட்டி.

## கலந்துகொண்டவர்கள்

## இவற்றை பார்க்க
* விஜய் தொலைக்காட்சி நிகழ்ச்சிகளின் பட்டியல்

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
சூப்பர் சிங்கர் 6

**சூப்பர் சிங்கர்** என்பது விஜய் தொலைக்காட்சியில் 21 சனவரி முதல் 15 ஜூலை 2018 ஆம் ஆண்டு வரை சனி மற்றும் ஞாயிற்றுக்கிழமைகளில் இரவு 7 மணிக்கு ஒளிபரப்பான உண்மைநிலை பாட்டு  போட்டி நிகழ்ச்சி ஆகும். இது எயார்டல் சூப்பர் சிங்கர் நிகழ்ச்சியின் வரிசையில் ஆறாம் பருவம் ஆகும்.

2006ஆம் ஆண்டில் தமிழகத்தின் குரல் தேடல் என தொடங்கிய இந்நிகழ்ச்சி, தற்போது உலக அளவில் உள்ள தமிழர்கள் பங்கேற்கும் ஒரு நிகழ்ச்சியாகிவிட்டது. இந்நிகழ்ச்சிக்கு மேலும் சிறப்பூட்ட, தொலைக்காட்சி வரலாற்றில் முதல் முறையாக இசைப்புயல் ஏ. ஆர். ரகுமான் இணைகிறார் மற்றும் இந்த நிகழ்ச்சியில் வெற்றி பெறுபவருக்கு தனது இசையில், பாடும் ஒரு அரிய வாய்ப்பு கிடைக்கப் போகிறது’ என்று அறிவித்தார். 

இந்த நிகழ்ச்சியில் நடுவர்களாக பி. உன்னிகிருஷ்ணன், அனுராதா ஸ்ரீராம், சுவேதா மோகன், பென்னி தயாள் ஆகியோர் பங்கேற்கின்றனர். பிரியங்கா மற்றும் மா கா பா ஆனந்த் தொகுத்து வழங்கினார்கள். இந்த பருவத்தின் வெற்றியாளராக கிராமியப்பாடகர் செந்தில் கணேஷ் என்பவர் தெரிவு செய்யப்பட்டார். 

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் பாட்டு போட்டி தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்